Важно ли е да се заснема подготовката на младоженците?
Нашето разбиране за ценността, спецификата и естетиката на сватбения филм отрежда на подготовката на младоженците изключително важно съдържателно и композиционно място. Тя е емоционална, красива и вълнуваща, позволява на зрителя да надникне в интимния свят и чувствителност на младоженците и да открие нови страни от красотата на техните взаимоотношения. Подготовката обогатява филма с топла палитра от неподправени човешки преживявания, съдейства чувствително за по-отчетливо индивидуализиране на филма и допринася в значителна степен за неговата композиционна цялост и емоционална експресия. Подготовката има и мощен драматургичен заряд, защото предава един “чудодеен” и много емоционален процес - процесът на превръщането, на ставането. Този процес задължително присъства под една или друга форма във всяко високохудожествено драматургично произведение и е свързан със сърцевината на драматургичното изкуство. Пред очите ни едно момиче се превръща в булка, която по-късно ще стане официална съпруга, а едно момче се превръща в младоженец, а по-късно ще се стане съпруг. Този “тайнствен” процес на превръщането е един от основните белези на сватбения ден и неговото начало започва с подготовката на младоженците. Ето защо разбирането за особената важност на подготовката, както и нейното професионално и креативно заснемане, носят съществен кинематографски и драматургичен смисъл и значително обогатяват цялостното внушение на сватбения филм.Заснемането на подготовката, не е просто и само още един приятен спомен за младоженците, а драматургично обоснован и необходим епизод в цялостната композиция на филма.